Extreu les principals categories de què parla aquest text:
Victòria Pujolar Amat (Barcelona, 26 de juliol de 1921 - Madrid, 24 de juny de 2017) va ser una republicana, militant del PSUC i activista de la resistència. Represaliada pel franquisme, va patir tortures, presó i exili. Va viure a França, Txecoslovàquia i Romania. Mai va abandonar la lluita política i va ser la primera veu femenina en català de la clandestina Radio Espanya Independent, coneguda popularment com La Pirenaica, amb seu a Bucarest. També va ser esportista i pintora. Victòria Pujolar Amat va néixer a Barcelona el 1921 en el si d'una família progressista. Li agradava molt l'art i l'esport. Va estudiar a la Mútua Escolar Blanquerna, i a l'Institut Escola de la Barceloneta. El 1939, amb la desfeta del Bàndol Republicà, va exiliar-se amb els seus pares a Tolosa de Llenguadoc. Sota l'ocupació alemanya, va ser interceptada sense papers i internada al camp de concentració de Récébédou, al sud de Tolosa, d'on va aconseguir escapar. Va ingressar a les Joventuts Socialistes Unificades del PSUC i el 1944 va retornar a Barcelona per unir-se a la resistència antifeixista. Va trobar feina a la redacció del primer diccionari Vox i després a l'estudi gràfic de l'Editorial Bruguera. Va ser nomenada secretària general de la JSUC i, amb el pseudònim d'Anna i l'aspecte elegant de Noia de l'Eixample, va aconseguir passar desapercebuda i organitzar els contactes de la guerrilla a la ciutat. Una delació va propiciar la seva detenció i la caiguda de nombrosos militants, entre els quals hi havia el guerriller Francesc Serrat Pujolar Sisquet, cap de la JSU, que més tard va ser afusellat. Conduïda als soterranis de la Comissaria de Via Laietana, va ser interrogada,vexada i torturada pels germans Vicente i Antonio Juan Creix, sinistres policies de la Brigada Politico-Social a les ordres del Comissari Eduardo Quintela. Ingressada a la Presó de dones de les Corts durant més d'un any en espera de judici, va exercir un potent lideratge entre les internes, promocionant-hi la pràctica de l'esport i esdevenint capitana de l'equip de bàsquet de la presó. També va pintar els decorats d'algunes representacions teatrals que organitzaven les monges en les festes senyalades. Va coincidir, entre d'altres, amb les comunistes Tomasa Cuevas, Isabel Vicente García, Angela Ramis i la madrilenya Adelaida Abarca Izquierdo de l'expedient de Les tretze Roses, que redimia pena pel treball i prestava servei a les oficines de la Presó. Aquest fet i els contactes que mantenien amb membres del Partit a l'interior i a l'exterior del penal, va permetre planificar la fuga de Victòria, en ocasió del seu trasllat a Madrid per ser sotmesa a consell de guerra. Poc temps després, també van fugir Adelaida Abarca i Angela Ramis. Amb la complicitat d'amics i familiars, Pujolar va aconseguir travessar la frontera francesa i arribar a Tolosa, a casa dels seus pares. El 1947 va conèixer el periodista i dirigent comunista Federico Melchor Fernández, que acabava de tornar de l'exili a Mèxic, es van casar i van tenir quatre fills. S'havien establert a París, quan en el marc de la guerra freda, el govern francès va expulsar del país tots els dirigents comunistes estrangers. Van decidir emigrar a Praga, on van coincidir amb Teresa Pàmies. Després, Federico Melchor va ser cridat a Bucarest (Romania) per dirigir Radio Espanya Independent (REI) i allà van coincidir amb el col·lectiu de catalans, entre els quals hi havia Josep Bonifaci i Mora i més tard Jordi Solé Tura. El responsable de l'emissió en català, Emili Vilaseca, va suggerir a Pujolar que fes una prova de veu, i així va esdevenir la primera locutora, que amb el sobrenom de Montserrat Canigó, es va dirigir en llengua catalana als oients de la clandestina Radio Pirenaica, feina que va alternar durant anys amb els estudis de pintura i belles arts a l'Institut Universitari Nikolae Grigorescu de Bucarest.
Victòria Pujolar Amat : persona, Barcelona : Entitat_Geopolítica, Madrid : Entitat_Geopolítica, PSUC : partit_polític, França : Entitat_Geopolítica, Txecoslovàquia : Entitat_Geopolítica, Romania : Entitat_Geopolítica, Radio Espanya Independent : mitjans_massius, La Pirenaica : mitjans_massius, Bucarest : Entitat_Geopolítica, Mútua Escolar Blanquerna : educació, Institut Escola de la Barceloneta : educació, Tolosa de Llenguadoc : Entitat_Geopolítica, Tolosa : Entitat_Geopolítica, Joventuts Socialistes Unificades : partit_polític, Vox : obra_escrita, Editorial Bruguera : empresa_privada, JSUC : partit_polític, Anna : persona, Francesc Serrat Pujolar Sisquet : persona, JSU : partit_polític, Comissaria de Via Laietana : edifici, Vicente : persona, Antonio Juan Creix : persona, Brigada Politico-Social : organització, Tomasa Cuevas : persona, Isabel Vicente García : persona, Angela Ramis : persona, Adelaida Abarca Izquierdo : persona, camp de concentració de Récébédou : edifici, Eduardo Quintela : persona, Presó de dones de les Corts : instal·lació_govern, Les tretze Roses : grup_humá, Victòria : persona, Adelaida Abarca : persona, Pujolar : persona, Federico Melchor Fernández : persona, Mèxic : Entitat_Geopolítica, Praga : Entitat_Geopolítica, Teresa Pàmies : artista_o_autor, Federico Melchor : persona, Radio Espanya Independent (REI) : mitjans_massius, Josep Bonifaci i Mora : persona, Jordi Solé Tura : polític, Emili Vilaseca : persona, Montserrat Canigó : persona, Radio Pirenaica : mitjans_massius, Institut Universitari Nikolae Grigorescu : educació